*****

ΑΠΟΦΑΣΗ αριθ. 3650/84/ΕΚΑΧ ΤΗΣ ΕΠΙΤΡΟΠΗΣ

της 21ης Δεκεμβρίου 1984

για τον καθορισμό των όρων και των κριτηρίων εφαρμογής του άρθρου 14ε της απόφασης αριθ. 2177/83/ΕΚΑΧ και του άρθρου 8 της απόφασης αριθ. 234/84/ΕΚΑΧ για την παράταση του συστήματος επιτήρησης και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

την απόφαση αριθ. 2177/83/ΕΚΑΧ της Επιτροπής της 28ης Ιουλίου 1983 για παράταση του συστήματος επιτήρησης και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα (1), και ιδίως το άρθρο 14ε,

την απόφαση αριθ. 234/84/ΕΚΑΧ της Επιτροπής της 31ης Ιανουαρίου 1984 για παράταση του συστήματος επιτήρησης και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα (2), και ιδίως το άρθρο 8,

Εκτιμώντας τα ακόλουθα:

1. Θέμα

(Άρθρο 14ε της απόφασης αριθ. 2177/83/ΕΚΑΧ και άρθρο 8 της απόφασης αριθ. 234/84/ΕΚΑΧ)

Τα άρθρα αυτά προβλέπουν ότι η Επιτροπή περιορίζει σε 3 % το πολύ την απώλεια αναλογίας που υφίσταται για ένα τρίμηνο μία επιχείρηση, η οποία δεν επωφελείται ή επωφελείται λιγότερο από ό,τι το σύνολο των κοινοτικών επιχειρήσεων από τα άρθρα προσαρμογής, υπό μορφή συμπληρωματικών ποσοστώσεων.

Η διόρθωση πρέπει να πραγματοποιείται με ποσοστώσεις για κάθε κατηγορία, με την προϋπόθεση ότι η επιχείρηση έχει υποστεί « σημαντική απώλεια» για το σύνολο των κατηγοριών που παράγει.

Η Επιτροπή καθορίζει τους όρους και τα κριτήρια που επιτρέπουν την υλοποίηση εφαρμογής των αρχών που καθορίζονται στα εν λόγω άρθρα.

2. Κριτήρια επιλογής

Η απώλεια αναλογίας, ανά κατηγορία, πρέπει να είναι μεγαλύτερη από 3 %.

Εξ ορισμού, για τους «μονοπαραγωγούς» δεν ισχύει ο όρος « σημαντική ζημία» που αφορά το σύνολο των παραγόμενων κατηγοριών.

Για να αποφευχθεί η διάκριση μεταξύ «μονοπαραγωγών» και « πολυπαραγωγών», πρέπει να καθοριστεί σε περισσότερο από 3 % η « σημαντική ζημία» που έχουν υποστεί οι «πολυπαραγωγοί» για το σύνολο των παραγομένων κατηγοριών.

3. Υπολογισμός των «βασικών ποσοστώσεων»

Η απώλεια αναλογίας που πρέπει να αντισταθμιστεί για όλο το τμήμα που υπερβαίνει το 3 %, είναι αυτή που σημειώθηκε «κατά τη διάρκεια ενός τριμήνου»· πρέπει, συνεπώς, να συγκριθούν οι « βασικές ποσοστώσεις», που προκύπτουν αποκλειστικά από την εφαρμογή των συντελεστών μείωσης στις ποσότητες αναφοράς της επιχείρησης κατά τη διάρκεια του τριμήνου, με τις τελικές ποσοστώσεις για το τρίμηνο αυτό, συμπεριλαμβανομένων και των προσαρμογών των ποσοστώσεων.

Οι ποσότητες αναφοράς που πρέπει να ληφθούν υπόψη, σύμφωνα με το άρθρο 14ε της απόφασης αριθ. 2177/83/ΕΚΑΧ και το άρθρο 8 της απόφασης αριθ. 234/84/ΕΚΑΧ, είναι αυτές που υπολογίζονται σύμφωνα με τα άρθρα 6 και 7 των εν λόγω αποφάσεων, συμπεριλαμβανομένων και των προσαρμογών που προκύπτουν από την εφαρμογή του άρθρου 14δ της απόφασης αριθ. 2177/83/ΕΚΑΧ.

Πρέπει επίσης να συμπεριληφθούν στις ποσότητες αναφοράς που λαμβάνονται υπόψη οι προσαρμογές των ποσοτήτων αναφοράς που έγιναν αργότερα υπό το καθεστώς της απόφασης αριθ. 234/84/ΕΚΑΧ.

4. Υπολογισμός των προσαρμοσμένων ποσοστώσεων

Δεδομένου ότι αντικείμενο του άρθρου είναι η μερική αντιστάθμιση της απώλειας αναλογίας μιας επιχείρησης, η οποία δεν επωφελείται ή επωφελείται λιγότερο από τις άλλες από τα άρθρα προσαρμογής, είναι σκόπιμο να εξαιρεθούν τα ακόλουθα άρθρα:

- το άρθρο 10, παράγραφος 1, βάσει του οποίου η Επιτροπή επιτρέπει την παραγωγή των ζητουμένων ποσοτήτων, που υπερβαίνουν τις συγκεκριμένες ποσότητες αναφοράς, οι οποίες συμβιβάζονται με την ιδιαίτερη αγορά αρχικών προϊόντων για την κατασκευή μικρών σωλήνων. Πρόκειται για ένα μηχανισμό ο οποίος, με τον έλεγχο του προορισμού, επιτρέπει να ικανοποιηθεί η ζήτηση αυτής της συγκεκριμένης αγοράς, ενώ τα αρχικά προϊόντα ενσωματώνονται στην κατηγορία Ια, η συνολική ζήτηση της οποίας ακολουθεί διαφορετική

εξέλιξη· έτσι, μ' αυτόν το μηχανισμό, τα αρχικά προϊόντα, παρ ' όλο που υπόκεινται σε έλεγχο, ενσωματώνονται κατά κάποιο τρόπο στα προϊόντα εκτός συστήματος (π.χ. αρχικά προϊόντα για την κατασκευή λευκοσιδήρου, μεγάλων συγκολλημένων σωλήνων κλπ. ...) και, ως εκ τούτου, δεν δύνανται να ληφθούν υπόψη κατά την εφαρμογή αυτού του άρθρου·

- το άρθρο 11, παράγραφος 5, που επιτρέπει στην Επιτροπή να παραχωρήσει πρόσθετες ποσοστώσεις σε μία επιχείρηση, η οποία, για τεχνικούς λόγους, πραγματοποιεί, για λογαριασμό άλλης επιχείρησης, μια παραγωγή ισοδύναμη με εκείνη που είχε πραγματοποιήσει προηγουμένως η άλλη επιχείρηση. Πρόκειται για ένα τεχνικό μέτρο που επιτρέπει την ορθολογική οργάνωση της εργασίας, χωρίς αύξηση της παραγωγής·

- το άρθρο 16, βάσει του οποίου η Επιτροπή χορηγεί παραγωγές αναφοράς και, συνεπώς, πρόσθετες ποσοστώσεις στις ελληνικές και ιρλανδικές επιχειρήσεις για λόγους που δεν έχουν σχέση με αυτή καθεαυτή την κατάσταση των επιχειρήσεων, αλλά με την κατάσταση που οφείλεται στην ιδιαίτερη εξέλιξη της οικονομίας αυτών των δύο κρατών μελών.

5. Υπολογισμός των πρόσθετων ποσοστώσεων

Τα άρθρα 9α και 9Α των αποφάσεων αριθ. 2177/83/ΕΚΑΧ και αριθ. 234/84/ΕΚΑΧ αναφέρουν ότι οι πρόσθετες ποσοστώσεις, που παρέχονται αντίστοιχα στο πλαίσιο του άρθρου 14ε και του άρθρου 8 των εν λόγω αποφάσεων, λαμβάνονται από τις διαθέσιμες ποσότητες του αποθέματος που αναφέρεται στα άρθρα 9α και 9Α, αφού ληφθεί υπόψη, αφενός, η προτεραιότητα που πρέπει να δοθεί στην εξέταση των φακέλων και στις πρόσθετες ποσότητες που χορηγούνται -προτεραιότητα που καθορίζεται στο ίδιο άρθρο για το άρθρο 14 και, αφετέρου, η φύση του άρθρου 14ε της απόφασης αριθ. 2177/83/ΕΚΑΧ και του άρθρου 8 της απόφασης αριθ. 234/84/ΕΚΑΧ, που είναι τέτοια ώστε να δύνανται να εφαρμοστούν μόνο μετά από εξέταση των αιτήσεων εφαρμογής των άλλων άρθρων προσαρμογής.

Εξάλλου, δεδομένου ότι τα άρθρα προσαρμογής για τον τομέα της παραγωγής και του τομέα της παράδοσης στην κοινή αγορά είναι διαφορετικά, οι υπολογισμοί και η χορήγηση πρόσθετων ποσοστώσεων πρέπει να γίνονται χωριστά.

Τέλος, σύμφωνα με τα προαναφερόμενα άρθρα 9α και 9Α εάν υπάρχουν πολλές επιλέξιμες επιχειρήσεις σε μία ή περισσότερες κατηγορίες και, αν η διαθέσιμη ποσότητα στο απόθεμα για αυτήν ή αυτές τις κατηγορίες αποδειχθεί ανεπαρκής για την ικανοποίηση όλων των αιτήσεων, οι πρόσθετες ποσοστώσεις θα καθορίζονται κατ ' αναλογία των παραγωγών αναφοράς των ενδιαφερόμενων επιχειρήσεων, όσον αφορά την παραγωγή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Κατά την έννοια του άρθρου 14ε της απόφασης αριθ. 2177/83/ΕΚΑΧ και του άρθρου 8 της απόφασης αριθ. 234/84/ΕΚΑΧ, « σημαντική ζημία» θεωρείται ζημία μεγαλύτερη από 3 %.

Άρθρο 2

Το άρθρο 14ε της απόφασης αριθ. 2177/83/ΕΚΑΧ και το άρθρο 8 της απόφασης αριθ. 234/84/ΕΚΑΧ εφαρμόζονται υπό τους όρους που καθορίζονται παρακάτω, εάν η απώλεια αναλογίας, κατά την έννοια του άρθρου 3, είναι ανώτερη κατά 3 % από το «x».

Άρθρο 3

Η απώλεια αναλογίας, κατά τη διάρκεια ενός τριμήνου, ανά κατηγορία και για το σύνολο των κατηγοριών που παρήγαγε μία επιχείρηση είναι ίση με τη διαφορά μεταξύ των παρακάτω σχέσεων (1) και (2), που υπολογίζονται για το εν λόγω τρίμηνο:

1.2.3 // (1) = // «βασικές ποσοστώσεις» της επιχείρησης x 100,00

«βασικές ποσοστώσεις» για το σύνολο της Κοινότητας για την (τις) εν λόγω κατηγορία(ες) // = x // (2) = // «τελικές ποσοστώσεις» της επιχείρησης x 100,00

«τελικές ποσοστώσεις» του συνόλου της Κοινότητας για την (τις) εν λόγω κατηγορία(ες) // = y

Άρθρο 4

Οι αναφορές που πρέπει να λαμβάνονται υπόψη για τον καθορισμό των «βασικών ποσοστώσεων», κατά την έννοια του άρθρου 3, είναι αυτές που υπολογίζονται σύμφωνα με τα άρθρα 6 και 7 των αποφάσεων αριθ. 2177/83/ΕΚΑΧ και αριθ. 234/84/ΕΚΑΧ, συμπεριλαμβανομένων των προσαρμογών που πραγματοποιούνται κατ' εφαρμογή του άρθρου 14δ της απόφασης αριθ. 2177/83/ΕΚΑΧ. Οι προσαρμογές των αναφορών που πραγματοποιούνται υπό το καθεστώς της απόφασης αριθ. 234/84/ΕΚΑΧ λαμβάνονται επίσης υπόψη.

Άρθρο 5

Οι «τελικές ποσοστώσεις», κατά την έννοια του άρθρου 3, λαμβάνονται με την προσθήκη στις «βασικές ποσοστώσεις» του ποσού των πρόσθετων ποσοστώσεων που χορηγήθηκαν για το εν λόγω τρίμηνο, βάσει των άρθρων 14, 14α, 14β, 14γ και 17 των αποφάσεων αριθ. 2177/83/ΕΚΑΧ και αριθ. 234/84/ΕΚΑΧ και του άρθρου 10 παράγραφος 2 της απόφασης αριθ. 234/84/ΕΚΑΧ. Άρθρο 6

Οι υπολογισμοί και η χορήγηση των πρόσθετων ποσοστώσεων, βάσει του άρθρου 14ε της απόφασης αριθ. 2177/83/ΕΚΑΧ και του άρθρου 8 της απόφασης αριθ. 234/84/ΕΚΑΧ πραγματοποιούνται χωριστά για τις ποσοστώσεις παραγωγής και για το τμήμα τους που μπορεί να παραδοθεί στην κοινή αγορά.

Άρθρο 7

Το συμπληρωματικό ποσό των ποσοστώσεων παραγωγής και των τμημάτων των ποσοστώσεων που μπορούν να παραδοθούν στην κοινή αγορά, το οποίο μπορεί να χορηγηθεί ανά κατηγορία βάσει του άρθρου 14ε της απόφασης αριθ. 2177/83/ΕΚΑΧ και του άρθρου 8 της απόφασης αριθ. 234/84/ΕΚΑΧ, υπολογίζεται έτσι ώστε η σχέση των τελικών ποσοστώσεων τις ενδιαφερόμενης επιχείρησης προς τις τελικές ποσοστώσεις του συνόλου των επιχειρήσεων της Κοινότητας, στη σχετική κατηγορία (όπου περιλαμβάνονται και οι πρόσθετες ποσοστώσεις που χορηγήθηκαν βάσει του άρθρου 14ε της απόφασης αριθ. 2177/83/ΕΚΑΧ και του άρθρου 8 της απόφασης αριθ. 234/84/ΕΚΑΧ), δεν απέχει περισσότερο από 3 % από την ίδια σχέση μεταξύ των βασικών ποσοστώσεων, αφενός, της επιχείρησης και, αφετέρου, του συνόλου των επιχειρήσεων της Κοινότητας.

Οι ποσοστώσεις και τα τμήματα των πρόσθετων ποσοστώσεων που αναφέρονται ανωτέρω λαμβάνονται από τα διαθέσιμα ποσά του αποθέματος που καθορίζουν τα άρθρα 9α και 9Α των αποφάσεων αριθ. 2177/83/ΕΚΑΧ και αριθ. 234/84/ΕΚΑΧ, μετά από εξέταση των αιτήσεων εφαρμογής των άρθρων 14, 14α και 14Α, και 14β και 14Β. Εάν οι διαθέσιμες ποσότητες είναι ανεπαρκείς για να ικανοποιηθούν όλες οι αιτήσεις, οι ποσοστώσεις και τα συμπληρωματικά τμήματα των πρόσθετων ποσοστώσεων καθορίζονται κατ' αναλογία των αναφορών των ενδιαφερόμενων επιχειρήσεων.

Άρθρο 8

Η εφαρμογή του άρθρου 14ε της απόφασης αριθ. 2177/83/ΕΚΑΧ και του άρθρου 8 της απόφασης αριθ. 234/84/ΕΚΑΧ εξαρτάται από την υποβολή μιας αίτησης από τις ενδιαφερόμενες επιχειρήσεις.

Άρθρο 9

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1984.

Για την Επιτροπή

Etienne DAVIGNON

Αντιπρόεδρος

(1) ΕΕ αριθ. L 208 της 31. 7. 1983, σ. 1.

(2) ΕΕ αριθ. L 29 της 1. 2. 1984, σ. 1.